<classify> Alisema hayo mwishoni mwa wiki katika mkutano alioufanya kijiji cha Chogola jimbo la Kibakwe. Simbachawene alisema katika bajeti ya mwaka 201516 Serikali imeongeza tozo la kodi la Sh 100 kwa lengo la kukusanya fedha kwa ajili ya kupeleka umeme vijijini.Alisema kupeleka umeme vijijini kutaleta manufaa makubwa kwa wananchi kwani kutachochea maendeleo ya kiuchumi na kijamii Waziri huyo alisema kwamba watu wanaodai kuwa ongezeko la tozo la kodi litavuruga maisha ya watanzania, hawako sahihi na kuwataka kuangalia ongezeko lenyewe na umuhimu wa fedha hiyo kwa maendeleo ya vijijini.Alisema vijiji vinahitaji umeme wa uhakika ili kuweza kubadili maisha yao kuanzia katika masuala ya uzalishaji mali hadi ustawi wa jamii. Waziri Simbachawene alisema kwamba mikakati ya serikali ni kuhakikisha kuwa vijiji vingi vinafikiwa na umeme.Alisema sasa matumizi ya mafuta ya taa yamepungua sana kutokana na watu wengi kutumia umeme pamoja na umeme wa jua. Alisema bila kuboresha shughuli ya uzalishaji, uinuaji uchumi utakuwa na shaka kubwa kutokana na asilimia zaidi ya 70 ya wananchi wako vijijini wakitegemea mazao ya kilimo.Alisema mazao hayo yakifanyiwa kazi na kuongezwa thamani yatawanyanyua wananchi hao na hilo linawezekana kwa kuwapo kwa umeme ili kutengeneza viwanda vidogo.Mkazi mmoja wa kijiji cha Masa Kibakwe, Alexander Majaliwa alisema ana mashaka na ongezeko hilo kwamba litaathiri shughuli mbalimbali za watu binafsi na kitaifa.Nao wakazi wa Chogola, Melela Lumambo na Enyasi Abdallah wamezitaka mamlaka husika kuhakikisha kwamba tozo hizo hazivurugi utaratibu uliopo.Katika bajeti ijayo, Serikali inapendekeza kuongeza tozo ya mafuta ya dizeli kutoka Sh 50 kwa lita hadi Sh 100 kwa lita; petroli kutoka Sh 50 hadi Sh 100 kwa lita na mafuta ya taa kutoka sh 50 kwa lita hadi Sh 150.  <topic>: UCHUMI 